smcproject/ml-wiki-sentences huggingface dataset:
അനേകം ഇരകൾ പെട്ടെന്ന് വെള്ളം ലഭിക്കാത്ത ഒരു പ്രദേശത്ത് വെച്ച് ആക്രമിക്കപ്പെടുന്നു, അല്ലെങ്കിൽ കണ്ണിൽ ആസിഡ് വീണതിനാലോ അല്ലെങ്കിൽ കണ്ണിന് അധികം പൊള്ളലേൽക്കുന്നത് തടയാൻ കണ്ണുകൾ അടച്ച് ഇരിക്കാൻ നിർബന്ധിതരായോ കാരണം പെട്ടെന്ന് വെള്ളം ഉപയോഗിച്ച് കഴുകാൻ കഴിയാതെ വരും.
പൊള്ളലേറ്റവർക്കുള്ള ചികിത്സ, ഇത്തരം സംഭവങ്ങൾ കൂടുതലുള്ള പല വികസ്വര രാജ്യങ്ങളിലും അപര്യാപ്തമാണ്.
ഉഗാണ്ട, ബംഗ്ലാദേശ്, കംബോഡിയ തുടങ്ങിയ രാജ്യങ്ങളിൽ ഇരകൾക്കായി വളരെ കുറച്ച് ബേൺ സെന്ററുകൾ മാത്രമേ മെഡിക്കൽ ഫണ്ടിംഗിന്റെ ഫലമായി ലഭ്യമായിട്ടുള്ളൂ.
ഉദാഹരണത്തിന്, ഉഗാണ്ടയിൽ രാജ്യം മുഴുവൻ ആയി ഒരു പ്രത്യേക ബേൺ സെന്റർമാത്രമേയുള്ളൂ, അത് 2003-ൽ തുറന്നു.
അതുപോലെ, കംബോഡിയയിൽ ഇരകൾക്ക് ഒരു പൊള്ളൽ ചികിൽസാ സൗകര്യമേ ഉള്ളൂ, ബംഗ്ലദേശി സമൂഹത്തിൽ 30% പേർക്ക് മാത്രമേ ആരോഗ്യ സംരക്ഷണം ലഭ്യമാകുന്നുള്ളൂ എന്ന് പഠനങ്ങൾ കണക്കാക്കുന്നു.
അപര്യാപ്തമായ മെഡിക്കൽ കഴിവുകൾക്ക് പുറമേ, സേനയിൽ വിശ്വാസക്കുറവ്, അക്രമികളുടെ ശിക്ഷാവിധി മൂലം നിരാശാബോധം, അക്രമിയുടെ പ്രതികാര ഭയം എന്നിവ കാരണം ആസിഡ് ആക്രമണത്തിന് ഇരയായ പലരും പ്രശ്നം പോലീസിൽ റിപ്പോർട്ട് ചെയ്യുന്നതിൽ പരാജയപ്പെടുന്നു.
പൊള്ളലേറ്റാൽ എങ്ങനെ ചികിത്സിക്കണം എന്നതിനെക്കുറിച്ചുള്ള അറിവില്ലായ്മയാണ് ഈ പ്രശ്നങ്ങൾ കൂടുതൽ വഷളാക്കുന്നത്: ചില ഇരകൾ ആസിഡിനെ നിർവീര്യമാക്കാൻ 30 മിനിറ്റോ അതിൽ കൂടുതലോ വെള്ളത്തിൽ നന്നായി കഴുകുന്നതിനുപകരം ആസിഡിൽ എണ്ണ പുരട്ടാറുണ്ട്.
അത്തരം നാട്ടുവൈദ്യങ്ങൾ അസിഡിറ്റിയെ പ്രതിരോധിക്കാത്തതിനാൽ കേടുപാടുകളുടെ തീവ്രത വർദ്ധിപ്പിക്കാൻ മാത്രമേ സഹായിക്കൂ.
കുറ്റവാളികളുടെ പ്രചോദനം
പലപ്പോഴും ഇരയെ കൊല്ലുക എന്നതിലുപരി അപമാനിക്കുക എന്നതാണ് അക്രമിയുടെ ഉദ്ദേശം.
ബ്രിട്ടനിൽ, ഇത്തരം ആക്രമണങ്ങൾ, പ്രത്യേകിച്ച് പുരുഷന്മാർക്കെതിരായ ആക്രമണങ്ങൾ, റിപ്പോർട്ട് ചെയ്യപ്പെടാത്തവയാണെന്ന് വിശ്വസിക്കപ്പെടുന്നു, അതിന്റെ ഫലമായി അവയിൽ പലതും ഔദ്യോഗിക സ്ഥിതിവിവരക്കണക്കുകളിൽ കാണിക്കുന്നില്ല.
കുറ്റവാളികളുടെ ഏറ്റവും സാധാരണമായ പ്രചോദനങ്ങളിൽ ചിലത് താഴെപ്പറയുന്നവയാണ്: ബന്ധങ്ങളും ലൈംഗിക തിരസ്കരണവും സംബന്ധിച്ച വ്യക്തിപരമായ സംഘർഷം ലൈംഗികതയുമായി ബന്ധപ്പെട്ട അസൂയയും കാമവും ലൈംഗിക മുന്നേറ്റങ്ങൾ നിരസിച്ചതിനുള്ള പ്രതികാരം, വിവാഹാലോചനകൾ , സ്ത്രീധനം ആവശ്യപ്പെടൽ വംശീയ പ്രചോദനങ്ങൾ സാമൂഹികവും രാഷ്ട്രീയവും മതപരവുമായ പ്രചോദനങ്ങൾ കൂട്ട അക്രമവും മത്സരവും ന്യൂനപക്ഷ വിരുദ്ധ വിവേചന ഭൂവുടമസ്ഥത, കാർഷിക മൃഗങ്ങൾ, പാർപ്പിടം, സ്വത്ത് എന്നിവയെച്ചൊല്ലിയുള്ള സംഘർഷങ്ങൾ
വിവാഹാഭ്യർത്ഥന നിരസിക്കുന്ന സ്ത്രീകളോടുള്ള പ്രതികാരമായി ആണ് ആസിഡ് ആക്രമണങ്ങൾ പലപ്പോഴും സംഭവിക്കുന്നത്.
ലിംഗപരമായ അസമത്വവും സമൂഹത്തിലെ സ്ത്രീകളുടെ സ്ഥാനവും, ഇത്തരത്തിലുള്ള ആക്രമണങ്ങളിൽ ഒരു പ്രധാന പങ്ക് വഹിക്കുന്നു.
ഗവേഷകരുടെയും പ്രവർത്തകരുടെയും അഭിപ്രായത്തിൽ, ആസിഡ് ആക്രമണവുമായി ബന്ധപ്പെട്ട രാജ്യങ്ങൾ പ്രധാനമായും ബംഗ്ലാദേശ് , ഇന്ത്യ , നേപ്പാൾ , കംബോഡിയ , വിയറ്റ്നാം , ലാവോസ് , യുണൈറ്റഡ് കിംഗ്ഡം , കെനിയ , ദക്ഷിണാഫ്രിക്ക , ഉഗാണ്ട , പാകിസ്ഥാൻ , അഫ്ഗാനിസ്ഥാൻ എന്നിവയാണ്.
എന്നിരുന്നാലും, ലോകത്തെമ്പാടുമുള്ള വിവിധ രാജ്യങ്ങളിൽ ആസിഡ് ആക്രമണങ്ങൾ റിപ്പോർട്ട് ചെയ്യപ്പെട്ടിട്ടുണ്ട്: ലിംഗഭേദം
പല ആസിഡ് ആക്രമണങ്ങളും അധികാരികൾക്ക് റിപ്പോർട്ട് ചെയ്യുകയോ രേഖപ്പെടുത്തുകയോ ചെയ്യാത്തതിനാൽ ഇരകളുടേയും കുറ്റവാളികളുടേയും ലിംഗാനുപാതം സംബന്ധിച്ച കൃത്യമായ കണക്ക് സ്ഥാപിക്കാൻ പ്രയാസമാണ്.
ഉദാഹരണത്തിന്, 2010-ൽ ദ ലാൻസെറ്റിൽ നടത്തിയ ഒരു പഠനം, പാകിസ്ഥാനിലെ ആസിഡ് ആക്രമണങ്ങളുടെ വ്യാപനത്തെക്കുറിച്ച് "വിശ്വസനീയമായ സ്ഥിതിവിവരക്കണക്കുകളൊന്നുമില്ല" എന്ന് വിവരിച്ചു.
2007-ലെ ഒരു അവലോകനം കഴിഞ്ഞ 40 വർഷത്തിനിടെ 13 രാജ്യങ്ങളിൽ 771 കേസുകൾ ഉൾക്കൊള്ളുന്ന 24 പഠനങ്ങൾ വിശകലനം ചെയ്തു.
ലണ്ടൻ ആസ്ഥാനമായുള്ള ആസിഡ് സർവൈവേഴ്‌സ് ട്രസ്റ്റ് ഇന്റർനാഷണൽ എന്ന ചാരിറ്റിയുടെ അഭിപ്രായത്തിൽ, 80% ആസിഡ് ആക്രമണങ്ങളും സ്ത്രീകൾക്ക് നേരെയാണ്.
ചില പ്രദേശങ്ങളിൽ, ഇരകളായ സ്ത്രീകൾക്കെതിതെ പുരുഷന്മാർ നടത്തുന്ന ആക്രമണങ്ങളിലേക്ക് അവരെ നയിക്കുന്നത് പലപ്പോഴും "എനിക്ക് നിങ്ങളെ കിട്ടിയില്ലെങ്കിൽ വേറെ ആർക്കും കിട്ടരുത്" എന്ന മാനസികാവസ്ഥയാണ്.
വിവാഹം കഴിക്കാൻ വിസമ്മതിച്ചതിന്റെയോ ലൈംഗിക ആവശ്യം നിരസിച്ചതിന്റെയോ പേരിൽ പുരുഷന്മാരാൽ ആക്രമിക്കപ്പെടുന്ന സ്ത്രീ ഇരകളുടെ ആധിപത്യം ഉള്ളതിനാൽ ബംഗ്ലാദേശിൽ, ആസിഡ് എറിയുന്നത് "ലിംഗപരമായ കുറ്റകൃത്യം" എന്ന് ലേബൽ ചെയ്യപ്പെട്ടിട്ടുണ്ട്.
ജമൈക്കയിൽ, പുരുഷ പങ്കാളികളെ ചൊല്ലിയുള്ള വഴക്കുകളുടെ പേരിൽ സ്ത്രീകൾ മറ്റ് സ്ത്രീകളുടെ മേൽ ആസിഡ് എറിയുന്നത് ഒരു സാധാരണ കാരണമാണ്.
യുകെ, ഇന്തോനേഷ്യ, ഗ്രീസ് മുതലായ രാജ്യങ്ങളിൽ, ഇരകളിൽ ഭൂരിഭാഗവും പുരുഷന്മാരാണ്, ഈ ആക്രമണങ്ങളിൽ പലതും കൂട്ട അക്രമങ്ങളുമായി ബന്ധപ്പെട്ടതാണ്.
ആസിഡ് ആക്രമണത്തിന് ഇരയായവരെ ബാധിക്കുന്ന മറ്റൊരു ഘടകം അവരുടെ സാമൂഹിക സാമ്പത്തിക നിലയാണ്, കാരണം ദാരിദ്ര്യത്തിൽ കഴിയുന്നവർ ആക്രമിക്കപ്പെടാനുള്ള സാധ്യത കൂടുതലാണ്.
2013 ലെ കണക്ക്പ്രകാരം, ആസിഡ് ആക്രമണങ്ങളുടെ ഏറ്റവും ശ്രദ്ധേയമായ സംഭവങ്ങളുള്ള മൂന്ന് രാജ്യങ്ങൾ - ബംഗ്ലാദേശ്, ഇന്ത്യ, കംബോഡിയ - ആഗോള ലിംഗ വ്യത്യാസ സൂചികയിലെ 136 രാജ്യങ്ങളിൽ യഥാക്രമം 75, 101, 104 എന്നീ സ്ഥാനങ്ങളിലുള്ള രാജ്യങ്ങളാണ്.
ലോകത്ത് വർദ്ധിച്ചുവരുന്ന ആസിഡ് ആക്രമണങ്ങൾക്ക് നിരവധി പരിഹാരങ്ങൾ നിർദ്ദേശിക്കപ്പെട്ടിട്ടുണ്ട്.
ആക്രമണനിരക്ക് കുറയുന്ന ബംഗ്ലാദേശ്, പല രാജ്യങ്ങൾക്കും മാതൃകയാണ്.
നിരവധി നിയമനിർമ്മാണ പരിഷ്കാരങ്ങളിൽ ബംഗ്ലാദേശിന്റെ നേതൃത്വം അവർ പിന്തുടരുന്നു.
എന്നിരുന്നാലും, ആസിഡ് അതിജീവിച്ചവർക്ക് പുനരധിവാസ പിന്തുണ നൽകുന്നതിന് എൻ.ജി.ഒകളുടെ നിയമപരമായ പങ്ക് വർദ്ധിപ്പിക്കേണ്ടതിന്റെ ആവശ്യകത നിരവധി റിപ്പോർട്ടുകൾ എടുത്തുകാണിക്കുന്നു.
കൂടാതെ, മിക്കവാറും എല്ലാ ഗവേഷണങ്ങളും ഈ സാമൂഹിക പ്രശ്നത്തെ ചെറുക്കുന്നതിന് ആസിഡ് വിൽപ്പന കർശനമായി നിയന്ത്രിക്കേണ്ടതിന്റെ ആവശ്യകത ഊന്നിപ്പറയുന്നു.
പ്രദേശം അനുസരിച്ച് അഫ്ഗാനിസ്ഥാൻ
ഹിജാബ് ധരിക്കാത്ത സ്ത്രീകൾക്ക് നേരെയുള്ള ഇത്തരം ആക്രമണങ്ങളും ഭീഷണികളും അഫ്ഗാനിസ്ഥാനിൽ റിപ്പോർട്ട് ചെയ്യപ്പെട്ടിട്ടുണ്ട്.
2008 നവംബറിൽ സ്‌കൂളിൽ പോയതിന് പെൺകുട്ടികളെ തീവ്രവാദികൾ ആസിഡ് ആക്രമണത്തിന് വിധേയരാക്കി.
നൈജീരിയ , ഉഗാണ്ട, ദക്ഷിണാഫ്രിക്ക എന്നിവയുൾപ്പെടെ ചില ആഫ്രിക്കൻ രാജ്യങ്ങളിൽ ആസിഡ് ആക്രമണങ്ങളുടെ ഉയർന്ന സംഭവങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ദക്ഷിണേഷ്യയിലെ സംഭവങ്ങളിൽ നിന്ന് വ്യത്യസ്തമായി, ഈ രാജ്യങ്ങളിലെ ആസിഡ് ആക്രമണങ്ങളിൽ ലിംഗ വിവേചനം കുറവാണ്.
ഉഗാണ്ടയിൽ ആസിഡ് ആക്രമണത്തിന് ഇരയായവരിൽ 57% സ്ത്രീകളും 43% പുരുഷന്മാരുമാണ്.
നൈജീരിയയിലെ കെമിക്കൽ പൊള്ളലുകളെ കേന്ദ്രീകരിച്ചുള്ള ഒരു പഠനം ആസിഡ് ആക്രമണ രോഗികളിൽ 60% പുരുഷന്മാരും 40% സ്ത്രീകളുമാണ് എന്ന് കണ്ടെത്തി.
രണ്ട് രാജ്യങ്ങളിലും, ചെറുപ്പക്കാരായ വ്യക്തികൾ ആസിഡ് ആക്രമണത്തിന് ഇരയാകാനുള്ള സാധ്യത കൂടുതലാണ്: നൈജീരിയയിലെ പഠനത്തിലെ ശരാശരി പ്രായം 20.6 വയസ്സായിരുന്നു, ഉഗാണ്ടൻ വിശകലനം കാണിക്കുന്നത് അതിജീവിച്ചവരിൽ 59% 19-34 വയസ്സ് പ്രായമുള്ളവരായിരുന്നു എന്നാണ്.
2013 ഓഗസ്റ്റിൽ, ടാൻസാനിയയിലെ സ്റ്റോൺ ടൗണിന് സമീപം മോപ്പഡിന് നേരെയുണ്ടായ ആസിഡ് ആക്രമണത്തിൽ രണ്ട് ജൂത വനിതാ സന്നദ്ധ അധ്യാപികമാരായ കാറ്റി ഗീ, യുകെയിൽ നിന്നുള്ള കിർസ്റ്റി ട്രൂപ്പ് എന്നിവർക്ക് പരിക്കേറ്റു.
എത്യോപ്യയിലും നൈജീരിയയിലും ഏതാനും കേസുകൾ ഉണ്ടായിട്ടുണ്ട്.
ബാൽക്കൻസ്
ബൾഗേറിയയിലും ഗ്രീസിലും ഉയർന്ന, പൊതു ആസിഡ് ആക്രമണങ്ങളിൽ അടുത്തിടെ ഒരു കുതിച്ചുചാട്ടം ഉണ്ടായിട്ടുണ്ട്.
ബംഗ്ലാദേശ് ബംഗ്ലാദേശിലെ ആസിഡ് ആക്രമണത്തിന് ഇരയായവർ.
ബംഗ്ലാദേശിലെ ആസിഡ് സർവൈവേഴ്‌സ് ഫൗണ്ടേഷന്റെ കണക്കനുസരിച്ച്, 1999 മുതൽ രാജ്യത്ത് 3000 പേർ ആസിഡ് ആക്രമണത്തിന് ഇരയായതായി റിപ്പോർട്ട് ചെയ്തിട്ടുണ്ട്, 2002-ൽ മാത്രം ഇത് 262 ഇരകളായിരുന്നു.
2002 മുതൽ നിരക്ക് 15% മുതൽ 20% വരെ ക്രമാനുഗതമായി കുറയുന്നു.
ബംഗ്ലാദേശിലെ ആസിഡ് ആക്രമണങ്ങളിൽ ഏറ്റവും കൂടുതൽ ലിംഗവിവേചനം കാണിക്കുന്നു, ഒരു പഠനത്തിൽ ഇരയായ പുരുഷനും സ്ത്രീയും തമ്മിലുള്ള അനുപാതം 0.15:1 ആണ് കൂടാതെ ബംഗ്ലാദേശിൽ ആസിഡ് ആക്രമണത്തെ അതിജീവിച്ചവരിൽ 82% സ്ത്രീകളാണെന്ന് മറ്റൊരു പഠനം പറയുന്നു.
ആസിഡ് ആക്രമണത്തെ അതിജീവിക്കുന്നവരിൽ 60% പേരും 10 നും 19 നും ഇടയിൽ പ്രായമുള്ളവരാണെന്ന് അടുത്തിടെ നടത്തിയ പഠനം റിപ്പോർട്ട് ചെയ്യുന്നത്.
മൃദുല ബന്ദ്യോപാധ്യായയും മഹ്മൂദ റഹ്മാൻ ഖാനും പറയുന്നതനുസരിച്ച്, ഇത് പ്രാഥമികമായി സ്ത്രീകളെ ലക്ഷ്യം വച്ചുള്ള അക്രമമാണ് എന്നാണ്.
കംബോഡിയ കംബോഡിയയിൽ നിന്നുള്ള ആസിഡ് ആക്രമണ ഇര.
കംബോഡിയയിലെ ആസിഡ് ആക്രമണത്തെക്കുറിച്ചുള്ള സമീപകാല പഠനങ്ങൾ, ഇരകളിൽ പുരുഷന്മാരും സ്ത്രീകളും ഏതാണ്ട് തുല്യമാണെന്ന് കണ്ടെത്തി (48.4% പുരുഷന്മാർ, 51.6% സ്ത്രീകൾ).
ഇന്ത്യയെപ്പോലെ , കഴിഞ്ഞ ദശകങ്ങളിൽ കംബോഡിയയിൽ ആസിഡ് ആക്രമണങ്ങളുടെ നിരക്ക് പൊതുവെ വർദ്ധിച്ചിട്ടുണ്ട്.
കംബോഡിയൻ ആസിഡ് സർവൈവേഴ്‌സ് ചാരിറ്റിയുടെ കണക്കനുസരിച്ച്, 1985 മുതൽ 2009 വരെ 216 ആസിഡ് ആക്രമണങ്ങൾ റിപ്പോർട്ട് ചെയ്യപ്പെട്ടിട്ടുണ്ട്, 236 ഇരകൾ റിപ്പോർട്ട് ചെയ്യപ്പെട്ടിട്ടുണ്ട്.
അസൂയയും വിദ്വേഷവുമാണ് കംബോഡിയയിലെ ആസിഡ് ആക്രമണങ്ങൾക്ക് ഏറ്റവും വലിയ പ്രചോദനം.
ഇത്തരം ആക്രമണങ്ങൾ പുരുഷൻമാർ മാത്രമല്ല ചെയ്യുന്നത് - ചില റിപ്പോർട്ടുകൾ സൂചിപ്പിക്കുന്നത് സ്ത്രീകൾ മറ്റ് സ്ത്രീകളെ ആക്രമിക്കുന്നത് പുരുഷന്മാരേക്കാൾ കൂടുതലായി സംഭവിക്കുന്നു എന്നാണ്.
ബംഗ്ലാദേശിലെ പോലെ ഇന്ത്യയിലും ആസിഡ് ആക്രമണങ്ങൾക്ക് ലിംഗപരമായ ഒരു വശമുണ്ട്: വാർത്താ റിപ്പോർട്ടുകളുടെ വിശകലനം വെളിപ്പെടുത്തിയത് റിപ്പോർട്ട് ചെയ്യപ്പെട്ട ആക്രമണങ്ങളിൽ 72% എങ്കിലും ഇര ഒരു സ്ത്രീയാണെന്നാണ്.
എന്നിരുന്നാലും, ബംഗ്ലാദേശിൽ നിന്ന് വ്യത്യസ്തമായി, കഴിഞ്ഞ ദശകത്തിൽ ഇന്ത്യയുടെ രാസ ആക്രമണ നിരക്ക് വർദ്ധിച്ചുകൊണ്ടിരിക്കുകയാണ്, 2010 ൽ മാത്രം 27 കേസുകൾ റിപ്പോർട്ട് ചെയ്യപ്പെട്ടിട്ടുണ്ട്.
മൊത്തത്തിൽ, 2002 ജനുവരി മുതൽ 2010 ഒക്ടോബർ വരെ, 153 ആസിഡ് ആക്രമണ കേസുകൾ ഇന്ത്യൻ അച്ചടി മാധ്യമങ്ങളിൽ റിപ്പോർട്ട് ചെയ്യപ്പെട്ടിട്ടുണ്ട് അതേസമയം 2000 വർഷത്തിൽ 174 ജുഡീഷ്യൽ കേസുകൾ റിപ്പോർട്ട് ചെയ്യപ്പെട്ടു.
ഇന്ത്യയിലെ ആസിഡ് ആക്രമണങ്ങൾക്ക് പിന്നിലെ പ്രചോദനം ബംഗ്ലാദേശിലേതിന് സമാനമാണ്.
2002 ജനുവരി മുതൽ 2010 ഒക്‌ടോബർ വരെയുള്ള ഇന്ത്യൻ വാർത്താ റിപ്പോർട്ടുകളുടെ ഒരു പഠനം വെളിപ്പെടുത്തുന്നത് ലൈംഗികതയോ വിവാഹാലോചനകളോ നിരസിച്ചതാണ് 35% ആക്രമണത്തിനും കാരണമായതെന്നാണ് 2002 ലെ ഗുജറാത്ത് കലാപത്തിൽ മുസ്ലീം സ്ത്രീകൾ, 2008 ലെ കന്ധമാൽ കലാപത്തിൽ ക്രിസ്ത്യാനികൾ, 1984 ലെ സിഖ് വിരുദ്ധ കലാപത്തിൽ സിഖുകാർ തുടങ്ങിയ മതന്യൂനപക്ഷങ്ങൾക്കെതിരെയും ആസിഡ് ആക്രമണങ്ങൾ നടന്നിട്ടുണ്ട്.
2003-ലെ സൊനാലി മുഖർജിയുടെ കേസും 2005-ലെ ലക്ഷ്മി അഗർവാളിൻറെ കേസും ആസിഡ് ആക്രമണത്തിന്റെ ശ്രദ്ധേയമായ കേസുകളാണ്.
അഫ്ഷിൻ മൊളവി പറയുന്നതനുസരിച്ച്, വിപ്ലവത്തിന്റെ ആദ്യ വർഷങ്ങളിലും ഇറാനിൽ സ്ത്രീകൾ മുടി മറയ്ക്കുന്നത് നിർബന്ധമാക്കിയതിനെത്തുടർന്ന്, ഹിജാബ് ധരിക്കാതിരുന്നതിൻറെ പേരിൽ ചില സ്ത്രീകൾക്ക് ഇസ്ലാമിക് വിജിലന്റുകളുടെ ആസിഡ് ആക്രമണ ഭീഷണി ഉണ്ടായിരുന്നു.
2014 ഒക്ടോബറിൽ, ഇസ്ഫഹാൻ നഗരത്തിൽ സ്ത്രീകൾക്ക് നേരെ ആസിഡ് ആക്രമണങ്ങളുടെ ഒരു പരമ്പരയുണ്ടായി, അതിന്റെ ഫലമായി ആക്രമണങ്ങൾ റിപ്പോർട്ട് ചെയ്ത മാധ്യമപ്രവർത്തകരുടെ പ്രകടനങ്ങളും അറസ്റ്റുകളും ഉണ്ടായി.
ഈ ആക്രമണങ്ങൾ യാഥാസ്ഥിതിക ഇസ്ലാമിസ്റ്റ് വിജിലന്റുകളുടെ സൃഷ്ടിയാണെന്ന് പല ഇറാനികളും കരുതിയിരുന്നു, എന്നാൽ ഇറാൻ സർക്കാർ ഇത് നിഷേധിക്കുന്നു.
അയർലൻഡ്
2017-ൽ , ഡബ്ലിനിലെ ബ്ലാക്ക്‌റോക്കിൽ ഒരു ചൈനീസ് ഐറിഷ് സ്ത്രീയെ ലക്ഷ്യം വച്ചുള്ള ആക്രമണം മുഖത്ത് പാടുകളും കണ്ണിന് കേടുപാടുകളും ഉണ്ടാക്കി.
ആക്രമണത്തിന് ഉത്തരവിട്ടത് മറ്റൊരു വിദേശ വനിതയാണെന്ന് സംശയിക്കുന്നു.
2018 ൽ, ലിത്വാനിയൻ കുറ്റവാളികൾ ഗാർഡയ്ക്ക് (പോലീസ് ഉദ്യോഗസ്ഥൻ) നേരെ ആസിഡ് എറിഞ്ഞു.
2019 ഏപ്രിലിൽ വാട്ടർഫോർഡിൽ മൂന്ന് കൗമാരക്കാരെ മറ്റ് രണ്ട് പേർ ചേർന്ന് ആക്രമിക്കുകയും ആസിഡ് എറിയുകയും ചെയ്തു.
സംഭവത്തിൽ മൂന്ന് പേർക്കും ചർമ്മത്തിന് ഗുരുതരമായി പൊള്ളലേറ്റു, ഒരാളുടെ മുഖത്തും ശരീരത്തിലും ഗുരുതരമായി പരിക്കേൽക്കുകയും കാഴ്ചയ്ക്ക് കേടുപാടുകൾ സംഭവിക്കുകയും ചെയ്തു.
2020 ജൂൺ 13ന് ലിമെറിക്കിലെ ഗാരിയോവനിൽ ഒരാൾക്ക് നേരെ ആസിഡ് ആക്രമണമുണ്ടായി.
2020 ഡിസംബറിൽ, ടാലഗിൽ ഒരു ടേക്ക്അവേയിൽ ഒരു സ്ത്രീ മൂന്ന് സ്ത്രീകൾക്ക് നേരെ ആസിഡ് എറിഞ്ഞു.
ലോസ് സെറ്റാസ് പോലുള്ള മയക്കുമരുന്ന് കാർട്ടലുകൾ സാധാരണക്കാർക്ക് നേരെ ആസിഡ് പ്രയോഗിക്കുന്നതായി അറിയപ്പെടുന്നു.
ഉദാഹരണത്തിന്, 2011-ലെ സാൻ ഫെർണാണ്ടോ കൂട്ടക്കൊലയിൽ, ലോസ് സെറ്റാസ് അംഗങ്ങൾ അമ്മമാരിൽ നിന്ന് കുട്ടികളെ തട്ടിക്കൊണ്ടുപോയി, ബാക്കിയുള്ള സാധാരണക്കാരെ ബസിൽ വെടിവച്ചു.
സ്ത്രീകളെ ഒരു വെയർഹൗസിലേക്ക് കൊണ്ടുപോയി, അവിടെ നിരവധി സ്ത്രീകളെ ബന്ദികളാക്കി.
ഒരു ഇരുണ്ട മുറിക്കുള്ളിൽ സ്ത്രീകളെ ബലാത്സംഗം ചെയ്യുകയും മർദിക്കുകയും ചെയ്തതായി റിപ്പോർട്ടുണ്ട്.
അവിടെ ആസിഡിലിടുന്ന സ്ത്രീകളുടെയും കുട്ടികളുടെയും നിലവിളികളും കേട്ടു.
പാകിസ്ഥാൻ
ന്യൂയോർക്ക് ടൈംസ് റിപ്പോർട്ടർ നിക്കോളാസ് ഡി ക്രിസ്റ്റോഫ് പറയുന്നതനുസരിച്ച്, ആസിഡ് ആക്രമണങ്ങൾ പാകിസ്ഥാനിൽ എക്കാലത്തെയും ഉയർന്ന നിലയിലാണ്.
പാകിസ്ഥാൻ ആക്രമണങ്ങൾ സാധാരണയായി " തങ്ങളെ അപമാനിച്ച " ഭാര്യമാർക്കെതിരെയുള്ള ഭർത്താക്കന്മാരുടെ പ്രതികാരമാണ്.
2004-ൽ പാക്കിസ്ഥാനിൽ 46 ആസിഡ് ആക്രമണങ്ങൾ നടന്നതായും 2007-ൽ 33 ആസിഡ് ആക്രമണങ്ങൾ മാത്രം റിപ്പോർട്ട് ചെയ്തുവെന്നും ഹ്യൂമൻ റൈറ്റ്‌സ് കമ്മീഷൻ ഓഫ് പാകിസ്ഥാൻ സമാഹരിച്ച സ്ഥിതിവിവരക്കണക്കുകൾ കാണിക്കുന്നു.
ന്യൂയോർക്ക് ടൈംസിന്റെ ഒരു ലേഖനം അനുസരിച്ച്, 2011 ൽ 150 ആസിഡ് ആക്രമണങ്ങൾ പാകിസ്ഥാനിൽ ഉണ്ടായി 2010 ൽ ഇത് 65 മാത്രമായിരുന്നു.
എന്നിരുന്നാലും, ഹ്യൂമൻ റൈറ്റ്‌സ് വാച്ചിന്റെയും എച്ച്ആർസിപിയുടെയും കണക്കുകൾ സൂചിപ്പിക്കുന്നത് ആസിഡ് ആക്രമണത്തിന് ഇരയായവരുടെ എണ്ണം പ്രതിവർഷം 40-70 വരെയാണെന്നാണ്.
വിവാഹാഭ്യർത്ഥന നിരസിക്കുന്നത് മുതൽ മതമൗലികവാദം വരെ നീളുന്നതാണ് ആസിഡ് ആക്രമണങ്ങൾക്ക് പിന്നിലെ പ്രചോദനം.
2019ൽ ആസിഡ് ആക്രമണങ്ങൾ പകുതിയായി കുറഞ്ഞു.
2019-ൽ, ആസിഡ് സർവൈവേഴ്‌സ് ഫൗണ്ടേഷൻ പാകിസ്ഥാൻ (എഎസ്‌എഫ്‌പി) പറയുന്നത്, രാജ്യത്ത് കഴിഞ്ഞ അഞ്ചുവർഷത്തെ അപേക്ഷിച്ച് സ്ത്രീകൾക്കെതിരായ ആസിഡ് ആക്രമണ കേസുകൾ ഏകദേശം 50 ശതമാനം കുറഞ്ഞുവെന്നാണ്.
2013 ജനുവരി 17 ന്, റഷ്യൻ ബാലെ നർത്തകിയായ സെർജി ഫിലിൻ, മോസ്‌കോയിലെ തന്റെ വീടിന് പുറത്ത് അജ്ഞാതനായ ഒരു അക്രമിയാൽ ആസിഡ് ആക്രമണത്തിന് വിധേയനായി.
അദ്ദേഹത്തിന് മുഖത്തും കഴുത്തിലും മൂന്നാം ഡിഗ്രി പൊള്ളലേറ്റു.
അദ്ദേഹത്തിന് കാഴ്ചശക്തി നഷ്‌ടപ്പെടുമെന്ന് ആദ്യം റിപ്പോർട്ട് ചെയ്യപ്പെട്ടിരുന്നെങ്കിലും, 2013 ജനുവരി 21-ന് അദ്ദേഹത്തിന്റെ ഒരു കണ്ണിന്റെ കാഴ്ച നിലനിർത്തുമെന്ന് അദ്ദേഹത്തിന്റെ ഡോക്ടർമാർ പ്രസ്താവിച്ചു.
നർത്തകനായ ദിമിട്രിചെങ്കോ ഉൾപ്പെടെ മൂന്ന് പേർ പിന്നീട് 4-10 വർഷം വീതം തടവിന് ശിക്ഷിക്കപ്പെട്ടു.
തെക്കേ അമേരിക്ക 2014-ലെ ആസിഡ് ആക്രമണത്തെ അതിജീവിച്ച നതാലിയ പോൻസ് ഡി ലിയോണിന് (വലത്), അതിജീവിച്ച മറ്റ് ആളുകൾക്ക് വേണ്ടിയുള്ള പ്രവർത്തനത്തിന് അവാർഡ് ലഭിക്കുന്നു.
തെക്കേ അമേരിക്കയിലെ ആസിഡ് ആക്രമണങ്ങളെക്കുറിച്ചുള്ള സമഗ്രമായ സ്ഥിതിവിവരക്കണക്കുകൾ വിരളമാണെങ്കിലും, കൊളംബിയയിലെ ബൊഗോട്ടയിൽ ആസിഡ് ആക്രമണം അന്വേഷിക്കുന്ന സമീപകാല പഠനം ഈ പ്രദേശത്തെക്കുറിച്ച് ചില ഉൾക്കാഴ്ച നൽകുന്നു.
ലേഖനം അനുസരിച്ച്, ബൊഗോട്ടയിൽ ആസിഡ് അക്രമത്തെ അതിജീവിച്ച ആദ്യത്തെയാൾ 1998 ൽ ആണ് ആക്രമിക്കപ്പെട്ടത്.
അതിനുശേഷം റിപ്പോർട്ട് ചെയ്യപ്പെട്ട കേസുകൾ കാലക്രമേണ വർദ്ധിച്ചുകൊണ്ടിരിക്കുകയാണ്.
കൊളംബിയൻ ഫോറൻസിക് ഇൻസ്റ്റിറ്റ്യൂട്ടിനെ ഉദ്ധരിച്ച് ഉള്ള പഠനം പറയുന്നത് 2010ൽ 56 സ്ത്രീകളും 2011ൽ 46 പേരും 2012ലെ ആദ്യ ത്രിമാസത്തിൽ 16 പേരും ആസിഡ് ആക്രമണത്തെക്കുറിച്ച് പരാതിപ്പെട്ടിരുന്നു എന്നാണ്.
അതിജീവിച്ചവരുടെ ശരാശരി പ്രായം ഏകദേശം 23 വയസ്സായിരുന്നു.
ദക്ഷിണേഷ്യയിൽ, ലൈംഗികത, വിവാഹാലോചനകൾ , സ്ത്രീധനം എന്നിവ നിരസിച്ചതിന് പ്രതികാരത്തിന്റെ ഒരു രൂപമായി ആസിഡ് ആക്രമണങ്ങൾ ഉപയോഗിക്കുന്നു.
ഭൂമി, സ്വത്ത് തർക്കങ്ങളാണ് മറ്റൊരു പ്രധാന കാരണമെന്ന് പണ്ഡിതന്മാരായ തരു ബഹലും എം എച്ച് സയിദും പറയുന്നു.
ഉക്രെയ്ൻ
2018 ജൂലൈ 31 ന്, തെക്കൻ ഉക്രേനിയൻ നഗരമായ കെർസണിൽ നിന്നുള്ള അഴിമതി വിരുദ്ധ പ്രവർത്തകയും രാഷ്ട്രീയ ഉപദേഷ്ടാവുമായ കാറ്റെറിന ഹാൻഡ്‌സിയൂക്കിനെ അജ്ഞാതനായ ഒരു അക്രമി അവളുടെ വീടിന് പുറത്ത് സൾഫ്യൂറിക് ആസിഡ് ഉപയോഗിച്ച് ആക്രമിച്ചു.
2018 നവംബർ 3 ന് അവർ മരിച്ചു.
അവർക്ക് 33 വയസ്സായിരുന്നു.
പല രാജ്യങ്ങളും ആസിഡ് ആക്രമണങ്ങളെ അഭിസംബോധന ചെയ്യുന്ന നിയമനിർമ്മാണം തുടങ്ങിയിട്ടുണ്ട്.
പാക്കിസ്ഥാനിലെ ക്വിസാസ് നിയമപ്രകാരം, ഇരയുടെ അതേ ഗതി തന്നെ കുറ്റവാളിക്കും അനുഭവിക്കേണ്ടിവരും.
അവരുടെ കണ്ണുകളിൽ ആസിഡ് ഒഴിച്ച് ശിക്ഷിക്കുകയും ചെയ്യാം.
ന്യൂയോർക്ക് ടൈംസിലെ ഒരു റിപ്പോർട്ട് അനുസരിച്ച് ഈ നിയമം അപൂർവ്വമായി മാത്രമേ നടപ്പിലാക്കപ്പെടുന്നുള്ളൂ.
പാക്കിസ്ഥാനിൽ, 2011 മെയ് 10 ന് പാർലമെന്റിന്റെ അധോസഭ ആസിഡ് നിയന്ത്രണവും ആസിഡ് കുറ്റകൃത്യങ്ങൾ തടയുന്നതിനുള്ള ബില്ലും ഏകകണ്ഠമായി പാസാക്കി.
ബിൽ പ്രകാരം ആസിഡ് ആക്രമണത്തിന് ഉത്തരവാദികളായ വ്യക്തികൾക്ക് കഠിനമായ പിഴയും ജീവപര്യന്തം തടവും ലഭിക്കും .
എന്നിരുന്നാലും, ആസിഡ് ആക്രമണങ്ങൾക്കെതിരെ ഏറ്റവും കൃത്യമായതും ഫലപ്രദവുമായ നിയമനിർമ്മാണമുള്ള രാജ്യം ബംഗ്ലാദേശാണ്.
അത്തരം നിയമനടപടികൾ മൂലം കഴിഞ്ഞ കുറച്ച് വർഷങ്ങളായി ആസിഡ് അക്രമം 20-30% കുറയുന്നതിന് കാരണമായി.
2013-ൽ, 2013-ലെ ക്രിമിനൽ ലോ (ഭേദഗതി) നിയമം വഴി ഇന്ത്യൻ ശിക്ഷാ നിയമത്തിൽ ഇന്ത്യ ഒരു ഭേദഗതി കൊണ്ടുവന്നു, അത് ആസിഡ് ആക്രമണങ്ങളെ 10 വർഷത്തിൽ കുറയാത്ത തടവും ജീവപര്യന്തവും പിഴയും വരെ നീട്ടാവുന്ന ഒരു പ്രത്യേക കുറ്റമാക്കി മാറ്റുന്നു.
ആസിഡ് വിൽപന അധികാരികൾ നിയന്ത്രിക്കണമെന്ന് ഇന്ത്യയുടെ പരമോന്നത കോടതി വിധിച്ചു.
2013 ജൂലായ് 16-ന് മോട്ടോർ ബൈക്കിലെത്തിയ രണ്ട് പേർ നടത്തിയ ആസിഡ് ആക്രമണത്തിൽ നാല് സഹോദരിമാർക്ക് ഗുരുതരമായി പൊള്ളലേറ്റ സംഭവത്തെ തുടർന്നാണ് സുപ്രീം കോടതി വിധി വന്നത്.
തുരുമ്പെടുത്ത ഉപകരണങ്ങൾ വൃത്തിയാക്കാൻ രൂപകൽപ്പന ചെയ്ത, സുലഭമായി വാങ്ങാൻ കഴിയുന്ന ആസിഡ് ആക്രമണങ്ങളിൽ പലപ്പോഴും ഉപയോഗിക്കാറുണ്ട്.
എന്നാൽ ഇത്തരം ആസിഡുകൾ വാങ്ങുന്നയാൾ ഫോട്ടോ പതിച്ച തിരിച്ചറിയൽ കാർഡ് നൽകണമെന്ന് ജഡ്ജിമാർ പറഞ്ഞു.
ചില്ലറ വ്യാപാരികൾ വാങ്ങുന്നയാളുടെ പേരും വിലാസവും രജിസ്റ്റർ ചെയ്യണം.
2013-ൽ, ഇന്ത്യൻ ശിക്ഷാനിയമത്തിലെ 326 എ വകുപ്പ്, ആസിഡ് എറിയുന്നതിന് വർദ്ധിപ്പിച്ച ശിക്ഷ ഉറപ്പാക്കി.
ഇതും കാണുക സതി അവലംബം പുറം കണ്ണികൾ ആസിഡ് സർവൈവർസ് ട്രസ്റ്റ് ഇന്റർനാഷണൽ "മുഖമില്ലാതെ": പാകിസ്ഥാനിൽ ആസിഡ് ആക്രമണത്തെ അതിജീവിച്ച സ്ത്രീകളുടെ ഛായാചിത്രങ്ങൾ - ഫോട്ടോഗ്രാഫർ ഇസബെല്ല ഡെമാവ്‌ലിസ്
ആസാദ് ഹിന്ദ് റേഡിയോ ഇംഗ്ലീഷ് വിലാസം https://ml.wikipedia.org/wiki/Azad_Hind_Radio
1942 ൽ ജർമ്മനിയിൽ നേതാജി സുഭാഷ് ചന്ദ്ര ബോസിന്റെ നേതൃത്വത്തിൽ സ്വാതന്ത്ര്യത്തിനായി പൊരുതാൻ ഇന്ത്യക്കാരെ പ്രോത്സാഹിപ്പിക്കുന്നതിനുവേണ്ടി ആരംഭിച്ച ഒരു പ്രചരണ റേഡിയോ സേവനമായിരുന്നു ആസാദ് ഹിന്ദ് റേഡിയോ .
ജർമ്മനി ആസ്ഥാനമായിരുന്നെങ്കിലും പിന്നീട് സിംഗപ്പൂരിലേക്കും തെക്കുകിഴക്കൻ ഏഷ്യയിലെ യുദ്ധാനന്തരം റങ്കൂൺ എന്നിവിടങ്ങളിലേക്ക് മാറ്റി.
നേതാജിയുടെ തെക്കുകിഴക്കൻ ഏഷ്യയിലേക്കുള്ള യാത്ര പ്രമാണിച്ച്  ജർമൻ പ്രവർത്തനങ്ങൾ ജർമനിലെ ഇന്ത്യൻ ലീജിയൺ തലവനും അർസി ഹുകുമേറ്റ് ആസാദ് ഹിന്ദിന്റെ മുൻ അംബാസഡറുമായിരുന്ന എ.സി.എൻ. നമ്പ്യാരിന്റെ നേതൃത്വത്തിൽ തുടർന്നു.
ഇംഗ്ലീഷ് , ഹിന്ദി , തമിഴ് , ബംഗാളി , മറാത്തി , പഞ്ചാബി , പഷ്തു , ഉർദു എന്നീ ഭാഷകളിലായി പ്രതിവാര വാർത്താ ബുള്ളറ്റിനുകൾ വോളന്റിയേഴ്സിനുവേണ്ടി സംപ്രേഷണം ചെയ്തു​.
ജർമ്മനിയിലെ ഇന്ത്യൻ ലീജിയണിനും തെക്കുകിഴക്കൻ ഏഷ്യയിലെ ഇന്ത്യൻ നാഷണൽ ആർമിയിലുമായുള്ള ബഹുഭൂരിപക്ഷം വോളണ്ടിയർമാരും ഈ ഇന്ത്യൻ ഭാഷകൾ മാത്രമാണ് സംസാരിച്ചിരുന്നത്​.
അനുബന്ധ റേഡിയോ സ്റ്റേഷനുകളുടെ പ്രക്ഷേപണത്തെ എതിർക്കാൻ ആസാദ് ഹിന്ദ് റേഡിയോ ശ്രമിച്ചു.
ആസാദ് ഹിന്ദ് റേഡിയോയിലൂടെ നേതാജി ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷനെ ​ ബ്ലഫ് ആൻഡ് ബ്ളസ്റ്റർ കോർപ്പറേഷൻ എന്നും ആൾ ഇന്ത്യ റേഡിയോയെ ആന്റി ഇന്ത്യ റേഡിയോ എന്നും പറഞ്ഞു.
ആസാദ് ഹിന്ദ് റേഡിയോയിലെ നേതാജിയുടെ പ്രസംഗങ്ങൾ: Voice of Netaji from Tokyo in 1943 Speeches of Netaji on Azad Hind Radio
ആസാമിലെ ഗവർണർമാരുടെ പട്ടിക
1824-ൽ ഒന്നാം ആംഗ്ലോ-ബർമീസ് യുദ്ധകാലത്ത് ഈ പ്രദേശം ബ്രിട്ടീഷ് അധിനിവേശം ആരംഭിച്ചതു മുതൽ, അസമിലെ ഗവർണർമാരുടെയും സമാന വ്യാപ്തിയുള്ള മറ്റ് ഓഫീസുകളുടെയും പട്ടികയാണിത് .
അസം സംസ്ഥാനത്തിലെ ഇന്ത്യൻ രാഷ്ട്രപതിയുടെ നാമമാത്ര തലവനും പ്രതിനിധിയുമാണ് അസം ഗവർണർ.
അഞ്ച് വർഷത്തേക്ക് രാഷ്ട്രപതിയാണ് ഗവർണറെ നിയമിക്കുന്നത്.
നിലവിലെ ഗവർണർ ജഗദീഷ് മുഖി യാണ്.
അധികാരങ്ങളും പ്രവർത്തനങ്ങളും ഭരണം, നിയമനം, നീക്കം ചെയ്യൽ എന്നിവയുമായി ബന്ധപ്പെട്ട എക്സിക്യൂട്ടീവ് അധികാരങ്ങൾ നിയമനിർമ്മാണവും സംസ്ഥാന നിയമസഭയുമായി ബന്ധപ്പെട്ട നിയമനിർമ്മാണ അധികാരങ്ങൾ, അതായത് വിധാൻ സഭ അല്ലെങ്കിൽ വിധാൻ പരിഷത്ത് വിവേചനാധികാരം ഗവർണറുടെ വിവേചനാധികാരം അനുസരിച്ച് നടപ്പിലാക്കണം അധിനിവേശ അസമിലെ ബ്രിട്ടീഷ് സൈനിക മേധാവികൾ (1824-26)
1824-ൽ ബ്രിട്ടീഷ് സൈന്യം അസം കീഴടക്കി, അത് രാഷ്ട്രീയമായി ഒരിക്കലും ഇന്ത്യയുടെയോ ബർമ്മയുടെയോ ഭാഗമല്ല.
ജോർജ്ജ് മക്മോറിൻ, 1824 ആർതർ റിച്ചാർഡ്സ്, 1824-26 അസമിലെ ബ്രിട്ടീഷ് രാഷ്ട്രീയ ഏജന്റുമാർ (1826–28)
1826 ഫെബ്രുവരി 24-ന്, യാൻഡബൂ ഉടമ്പടി പ്രകാരം അസമിന്റെ ഭാഗങ്ങൾ ബർമ്മയിൽ നിന്ന് ബ്രിട്ടന് വിട്ടുകൊടുത്തു.
ഡേവിഡ് സ്കോട്ട് , 1826-28 അസമിലെ കമ്മീഷണർമാർ (1828–74)
1828-ൽ, പശ്ചിമ അസം ബംഗാൾ പ്രവിശ്യയിൽ ഉൾപ്പെടുത്തി.
1833-ൽ അസമിന്റെ ബാക്കി ഭാഗങ്ങളും ഉൾപ്പെടുത്തി.
ബംഗാൾ ഗവർണർക്ക് കീഴിലുള്ള അസമിൽ ഒരു കമ്മീഷണറെ നിയമിച്ചു .
ഡേവിഡ് സ്കോട്ട്, 1828-20 ഓഗസ്റ്റ് 1831, തുടർന്നു തോമസ് കാംബെൽ റോബർട്ട്സൺ, 1831-34 ഫ്രാൻസിസ് ജെങ്കിൻസ്, 1834-61 ഹെൻറി ഹോപ്കിൻസൺ, 1861-74 അസമിലെ ചീഫ് കമ്മീഷണർമാർ (1874–1905)
1874-ൽ, ആസാമിനെ ബംഗാൾ പ്രസിഡൻസിയിൽ നിന്ന് വേർപെടുത്തി , അതിന്റെ പദവി ഒരു ചീഫ് കമ്മീഷണർ പ്രവിശ്യയായി ഉയർത്തി.
റിച്ചാർഡ് ഹാർട്ടെ കീറ്റിംഗ്, 1874-78 സ്റ്റുവർട്ട് കോൾവിൻ ബെയ്‌ലി, 1878-81 സർ ചാൾസ് ആൽഫ്രഡ് എലിയട്ട്, 1881-85 വില്യം എർസ്കിൻ വാർഡ്, 1885-87, ആദ്യമായി സർ ഡെന്നിസ് ഫിറ്റ്സ്പാട്രിക്, 1887-89 ജെയിംസ് വെസ്റ്റ്ലാൻഡ്, 1889 ജെയിംസ് വാലസ് ക്വിന്റൺ, 1889-91 വില്യം എർസ്കിൻ വാർഡ്, 1891-96, രണ്ടാം തവണ സർ ഹെൻറി ജോൺ സ്റ്റെഡ്മാൻ കോട്ടൺ, 1896-1902 സർ ജോസഫ് ബാംഫിൽഡ് ഫുള്ളർ, 1902-05 ഈസ്റ്റ് ബംഗാളിലെയും അസമിലെയും ലഫ്റ്റനന്റ് ഗവർണർമാർ (1905-12)
1905-ൽ ബംഗാൾ വിഭജിക്കപ്പെട്ട് ഈസ്റ്റ് ബംഗാളും അസമും രൂപീകരിച്ചു.
ഒരു ലെഫ്റ്റനന്റ് ഗവർണർ ഭരിച്ചു.
സർ ജോസഫ് ബാംഫിൽഡ് ഫുള്ളർ, 1905-06 ലാൻസലോട്ട് ഹെയർ, 1906-11 ചാൾസ് സ്റ്റുവർട്ട് ബെയ്‌ലി, 1911-12 അസമിലെ ചീഫ് കമ്മീഷണർമാർ (1912-21)
1912-ൽ ഈസ്റ്റ് ബംഗാൾ വീണ്ടും ബംഗാൾ പ്രസിഡൻസിയിൽ ഉൾപ്പെടുത്തി, അസം പ്രവിശ്യ വീണ്ടും ഒരു ചീഫ് കമ്മീഷണറുടെ കീഴിൽ ഭരിക്കപ്പെട്ടു.
സർ ആർച്ച്ഡെയ്ൽ എർലെ, 1912-18 സർ നിക്കോളാസ് ഡോഡ് ബീറ്റ്സൺ-ബെൽ, 1918–3 ജനുവരി 1921 അസമിലെ ഗവർണർമാർ (1921–47)
1921-ൽ ചീഫ് കമ്മീഷണർഷിപ്പ് ഗവർണറായി ഉയർത്തപ്പെട്ടു.
സർ നിക്കോളാസ് ഡോഡ് ബീറ്റ്സൺ-ബെൽ, 3 ജനുവരി 1921 - 2 ഏപ്രിൽ 1921 സർ വില്യം സിൻക്ലെയർ മാരിസ്, 3 ഏപ്രിൽ 1921 - 10 ഒക്ടോബർ 1922 സർ ജോൺ ഹെൻറി കെർ, 10 ഒക്ടോബർ 1922 - 28 ജൂൺ 1927 സർ എഗ്‌ബെർട്ട് ലോറി ലൂക്കാസ് ഹാമണ്ട്, 28 ജൂൺ 1927 - 11 മെയ് 1932 സർ മൈക്കൽ കീൻ, 11 മെയ് 1932 - 4 മാർച്ച് 1937 സർ റോബർട്ട് നീൽ റീഡ്, 4 മാർച്ച് 1937 - 4 മെയ് 1942 ഹെൻറി ജോസഫ് ട്വിനം, 24 ഫെബ്രുവരി 1938 - 4 ഒക്ടോബർ 1939, (acting for Reid) സർ ആൻഡ്രൂ ഗൗർലേ ക്ലോ, 4 മെയ് 1942 - 4 മെയ് 1947 ഫ്രെഡറിക് ചാൽമേഴ്‌സ് ബോൺ, 4 ഏപ്രിൽ 1946–?
, (acting for Clow) ഹെൻറി ഫോളി നൈറ്റ്, 4 സെപ്റ്റംബർ 1946 - 23 ഡിസംബർ 1946, (acting for Clow) സർ മുഹമ്മദ് സ്വാലിഹ് അക്ബർ ഹൈദരി, 4 മെയ് 1947 - 15 ഓഗസ്റ്റ് 1947 1947 മുതൽ അസമിലെ ഗവർണർമാർ # പേര് കാലാവധി 1 സർ മുഹമ്മദ് സാലിഹ് അക്ബർ ഹൈദരി 15 ഓഗസ്റ്റ് 1947 - 28 ഡിസംബർ 1948 - സർ റൊണാൾഡ് ഫ്രാൻസിസ് ലോഡ്ജ് (acting) 30 ഡിസംബർ 1948 - 16 ഫെബ്രുവരി 1949 2 ശ്രീ പ്രകാശ് 16 ഫെബ്രുവരി 1949 - 27 മെയ് 1950 3 ജയറാംദാസ് ദൗലത്രം 27 മെയ് 1950 - 15 മെയ് 1956 4 സയ്യിദ് ഫസൽ അലി 15 മെയ് 1956 - 22 ഓഗസ്റ്റ് 1959 5 ചന്ദ്രേശ്വര് പ്രസാദ് സിൻഹ 23 ഓഗസ്റ്റ് 1959 - 14 ഒക്ടോബർ 1959 6 ജനറൽ (റിട്ട.) സത്യവന്ത് മല്ലണ്ണ ശ്രീനാഗേഷ് 14 ഒക്ടോബർ 1959 - 12 നവംബർ 1960 7 വിഷ്ണു സഹായ് 12 നവംബർ 1960 - 13 ജനുവരി 1961 8 ജനറൽ (റിട്ട.) സത്യവന്ത് മല്ലണ്ണ ശ്രീനാഗേഷ് 13 ജനുവരി 1961 - 7 സെപ്റ്റംബർ 1962 9 വിഷ്ണു സഹായ് 7 സെപ്റ്റംബർ 1962 - 17 ഏപ്രിൽ 1968 10 ബ്രജ് കുമാർ നെഹ്‌റു 17 ഏപ്രിൽ 1968 - 19 സെപ്റ്റംബർ 1973 - ജസ്റ്റിസ് പി കെ ഗോസ്വാമി (acting for Nehru) 8 ഡിസംബർ 1970 - 4 ജനുവരി 1971 11 ലല്ലൻ പ്രസാദ് സിംഗ് 19 സെപ്റ്റംബർ 1973 - 10 ഓഗസ്റ്റ് 1981 12 പ്രകാശ് മെഹ്റോത്ര 10 ഓഗസ്റ്റ് 1981 - 28 മാർച്ച് 1984 13 ജസ്റ്റിസ് ത്രിബേനി സഹായി മിശ്ര 28 മാർച്ച് 1984 - 15 ഏപ്രിൽ 1984 14 ഭീഷ്മ നരേൻ സിംഗ് 15 ഏപ്രിൽ 1984 - 10 മെയ് 1989 15 ഹരിദിയോ ജോഷി 10 മെയ് 1989 - 21 ജൂലൈ 1989 16 ജസ്റ്റിസ് അനിസെട്ടി രഘുവീർ 21 ജൂലൈ 1989 - 2 മെയ് 1990 17 ജസ്റ്റിസ് ദേവി ദാസ് താക്കൂർ 2 മെയ് 1990 - 17 മാർച്ച് 1991 18 ലോക്നാഥ് മിശ്ര 17 മാർച്ച് 1991 - 1 സെപ്റ്റംബർ 1997 19 ലഫ്റ്റനന്റ് ജനറൽ (റിട്ട.) ശ്രീനിവാസ് കുമാർ സിൻഹ 1 സെപ്റ്റംബർ 1997 - 21 ഏപ്രിൽ 2003 20 അരവിന്ദ് ദവെ 21 ഏപ്രിൽ 2003 - 5 ജൂൺ 2003 21 ലെഫ്റ്റനന്റ് ജനറൽ (റിട്ട.) അജയ് സിംഗ് 5 ജൂൺ 2003 - 4 ജൂലൈ 2008 22 ശിവ് ചരൺ മാത്തൂർ 4 ജൂലൈ 2008 - 25 ജൂൺ 2009 23 കെ ശങ്കരനാരായണൻ 26 ജൂൺ 2009 - 27 ജൂലൈ 2009 24 സയ്യിദ് സിബ്തെ റാസി 27 ജൂലൈ 2009 - 10 നവംബർ 2009 25 ജാനകി ബല്ലഭ് പട്നായിക് 11 നവംബർ 2009 - 11 ഡിസംബർ 2014 26 പത്മനാഭ ബാലകൃഷ്ണ ആചാര്യ ഡിസംബർ 2014 - 17 ഓഗസ്റ്റ് 2016 27 ബൻവാരിലാൽ പുരോഹിത് 22 ഓഗസ്റ്റ് 2016 - 10 ഒക്ടോബർ 2017 28 ജഗദീഷ് മുഖി 10 ഒക്ടോബർ 2017 - നിലവിലുള്ള റഫറൻസുകൾ ↑
ആസിഡ് ഗുണവിശേഷങ്ങൾ ഇംഗ്ലീഷ് വിലാസം https://ml.wikipedia.org/wiki/ACID
ഒരു ദത്തശേഖരത്തിലെ ( ഡാറ്റാബേസ് ) ഇടപാടുകൾ (ട്രാൻസാക്ഷൻ) നിർവചിക്കുന്ന നാല് ഗുണങ്ങളാണ് അണുകത(അറ്റൊമിസിറ്റി), സ്ഥിരത(കൺസിസ്റ്റെൻസി), വേർതിരിയൽ(ഐസോലേഷൻ), ദൃഢത(ഡൂറബിലിറ്റി) എന്നിവ.
ഇതിനെ ചുരുക്കത്തിൽ ആസിഡ്  (ACID- A tomicity, C onsistency, I solation, D urability)ഗുണവിശേഷങ്ങൾ എന്നു പറയുന്നു.
ഒരു വിവരത്തിൽ(ഡാറ്റ) ചെയ്യുന്ന ഒറ്റ യുക്തിയുക്തമായ പ്രവർത്തനത്തെയാണ് ഡാറ്റാബേസ് ട്രാൻസാക്ഷൻ  എന്നു പറയുന്നത്.
ഒരു അക്കൗണ്ടിൽ നിന്നും മറ്റൊരു അക്കൗണ്ടിലേക്ക് പണം കൈമാറ്റം ചെയ്യുന്നത്  ട്രാൻസാക്ഷന് ഒരു ഉദാഹരണമാണ്.
1970-ൽ ജിം ഗ്രേ ഈ ഗുണവിശേഷങ്ങൾ നിർവചിക്കുകയും അവ സ്വയമേവ കൈവരിക്കുവാനുതകുന്ന സാങ്കേതികവിദ്യകൾ വികസിപ്പിച്ചെടുക്കുകയും ചെയ്തു.
അറ്റൊമിസിറ്റി
അറ്റൊമിസിറ്റി എന്നത് ഒരു  ട്രാൻസാക്ഷൻ  ഒന്നുകിൽ പൂർത്തിയാക്കണം അല്ലെങ്കിൽ ഒരു പ്രവർത്തനവും നടക്കാതിരിക്കണം എന്ന ആശയമാണ്.
ഒരു  ട്രാൻസാക്ഷന്റെ ഒരു ചെറിയ ഭാഗത്തിനു തന്നെ എന്തെങ്കിലും കുഴപ്പം സംഭവിച്ചാൽ ആ  ട്രാൻസാക്ഷനിലെ ഒരു പ്രവർത്തനവും നടക്കരുത്.
ഒരു അറ്റോമിക് സിസ്റ്റം  ഓരോ സന്ദർഭത്തിലും അറ്റോമിസിറ്റി ഉറപ്പുവരുത്തേണ്ടതുണ്ട്.
കൺസിസ്റ്റെൻസി
ഇതുസൂചിപ്പിക്കുന്നത് സാധുവായ ദത്തം മാത്രമേ ഡേറ്റാബേയ്സിലേയ്ക്ക് ചേർക്കാവൂ എന്നാണ്.
പ്രോഗ്രാം എക്സിക്യുഷൻ സമയത്ത് പൂർണ്ണതാപരിധി (ഇന്റെഗ്രിറ്റി കൺസ്റ്റ്രയിന്റ്സ്) ലംഘിക്കാത്ത  ട്രാൻസാക്ഷനെ കൺസിസ്റ്റെന്റ്  ട്രാൻസാക്ഷൻ എന്നു പറയുന്നു.
ട്രാൻസാക്ഷൻ ഒരു സാധുത ഉള്ള സ്റ്റേറ്റിൽ നിന്നും മറ്റൊരു സാധുത ഉള്ള സ്റ്റേറ്റിലേക്കു പോകുമെന്ന് ഈ ഗുണവിശേഷം ഉറപ്പു വരുത്തുന്നു.
ഏതെങ്കിലും ട്രാൻസാക്ഷൻ ഡേറ്റാബേയ്സിന്റെ സ്ഥിരതയെ ലംഘിച്ചാൽ ട്രാൻസാക്ഷൻ തിരുത്തപ്പെട്ട് ദത്തശേഖരം പൂർവ്വസ്ഥിതിയിലേയ്ക്ക് പുനഃക്രമീകരിക്കപ്പെടുന്നു.
ട്രാൻസാക്ഷൻ വിജയകരമായാൽ നിലവിലുള്ള ചട്ടപ്രകാരമുള്ള (rules) ദത്തശേഖരം ചട്ടപ്രാബല്യമുള്ള മറ്റൊരവസ്ഥയിലേയ്ക്ക (another state that is also consistent) ഉയർത്തപ്പെടുന്നു.
ഐസോലേഷൻ
ഒന്നിലേറെ ട്രാൻസാക്ഷനുകൾ ഒരേസമയം നിർവ്വഹിക്കപ്പെടുമ്പോൾ അവ ഒന്നിനൊന്ന് സ്വതന്ത്രമായി, ഇതര ട്രാൻസാക്ഷനുകളെ ബാധിക്കാതെ പൂർത്തീകരിക്കണമെന്ന ആശയമാണിത്.
ഡൂറബിലിറ്റി
ഡേറ്റാബേയ്സിലേയ്ക്ക് ഉൾക്കൊള്ളിക്കപ്പെടുന്ന ട്രാൻസാക്ഷനുകൾ നഷ്യപ്പെടാൻ പാടില്ലെന്ന ആശയമാണിത്.
ട്രാൻസാക്ഷൻ ലോഗുകൾ വഴിയും ഡേറ്റാബേയ്സ് ബായ്ക്കപ്പുകൾ വഴിയും ഇത് ഉറപ്പാക്കാവുന്നതാണ്.
* About.com Archived 2016-12-29 at the Wayback Machine .
ആസാദ് മൈദാൻ ആസാദ് മൈദാനിൽ നെറ്റ് പ്രാക്റ്റീസ് നടത്തുന്നു
ഇന്ത്യയിലെ മുംബൈ നഗരത്തിലെ ഒരു ത്രികോണാകൃതിയിലുള്ള മൈതാനമാണ് ആസാദ് മൈതാനം .
ഛത്രപതി ശിവാജി ടെർമിനസ് സ്റ്റേഷന് സമീപം 25 ഏക്കർ (10 ഹെക്ടർ) സ്ഥലത്താണ് ഇത് സ്ഥിതി ചെയ്യുന്നത്.
ഇന്റർ സ്കൂൾ ക്രിക്കറ്റ് മത്സരങ്ങളുടെ സ്ഥിരം വേദിയാണിത്.
പേർഷ്യൻ ഭാഷയിൽ ആസാദ് എന്ന പേരിന്റെ അർത്ഥം "സ്വാതന്ത്ര്യം" എന്നാണ്.
മൈതാനം ക്രിക്കറ്റ് പിച്ചുകൾക്കും പ്രതിഷേധ യോഗങ്ങൾക്കും രാഷ്ട്രീയ റാലികൾക്കും പേരുകേട്ടതാണ് ഈ മൈതാനം.
പഴയകാലത്ത് ക്യാമ്പ് മൈദാൻ എന്ന് ഈ മൈതാനം അറിയപ്പെട്ടിരുന്നു.
തിരക്കേറിയ ഫോർട്ട് പ്രദേശത്തെ കന്നുകാലികൾ ഈ മൈതാനം സ്വതന്ത്രമായി മേയാൻ ഉപയോഗിച്ചിരുന്നു.
1838-ൽ ബ്രിട്ടീഷ് ഭരണാധികാരികൾ പല കന്നുകാലി ഉടമകൾക്കും താങ്ങാൻ കഴിയാത്ത ഒരു 'മേച്ചിൽ കൂലി' ഇവിടെ കൊണ്ടുവന്നു.